Konferencija Ujedinjenih nacija o klimatskim promjenama 2021.
Konferencija Ujedinjenih nacija o klimatskim promjenama 2021., češće nazivana COP26, održana je u SEC centru u Glazgovu, Škotska, u Ujedinjenom Kraljevstvu, od 31. oktobra do 13. novembra 2021. Konferencija je bila prva nakon Pariskog sporazuma na COP21 na kojoj se očekivalo da strane preuzmu pojačane obaveze prema ublažavanju klimatskih promjena; pariski sporazum zahtijeva od strana da sprovode proces koji je kolokvijalno poznat kao 'mehanizam sa zatezanjem' svakih pet godina kako bi se obezbijedila poboljšana nacionalna obećanja . Rezultat COP26 bio je klimatski pakt u Glasgowu, o kojem su pregovarali koncenzusom predstavnika 197 prisutnih strana. Zbog kasnih intervencija Indije i Kine, koje su oslabile poteze za ukidanje subvencija za energiju uglja i fosilna goriva, konferencija je završena usvajanjem manje stroge rezolucije nego što je bilo ocekivano. Ipak, pakt je bio prvi klimatski sporazum koji se eksplicitno obavezao na smanjenje upotrebe uglja. Uključuje formulaciju koja podstiče hitnije smanjenje emisije gasova staklene bašte i obećava više klimatskih finansijskih sredstava za zemlje u razvoju da se prilagode klimatskim uticajima . Tokom trajanja konferencije, 6. novembra 2021, marš protiv neadekvatnog djelovanja na konferenciji, kao i zbog drugih pitanja vezanih za klimatske promjene, prerastao je u najveći protest u Glazgovu još od marševa protiv rata u Iraku 2003. godine . Dodatni skupovi održani su u 100 drugih zemalja.